## আগামী ও গ্রামীণফোন এর সহযোগিতায় অনূদিত ##
হাই, প্রোগ্রামিং এ স্বাগতম!
যদি তুমি আগে থেকে প্রোগ্রাম করা না শিখে থাক,
তাহলে তুমি হয়তো ভাবছো যে আসলে প্রোগ্রামিং কি।
আসলে আমরা যখন একটি প্রোগ্রাম লিখি,
আমরা কম্পিউটারকে কিছু কমান্ড দেই
যেটা ইংরেজিতে লেখা কিন্তু একটু অন্যরকম।
তুমি কম্পিউটারকে একটি অনুগত কুকুর হিসাবে চিন্তা করতে পার,
যে তোমার সব কথা শুনবে, এবং তুমি যা করতে বল তা করবে।
তাহলে, প্রোগ্রামিং এত আকর্ষণীয় কেন?
এটা আসলে তোমার উপর নির্ভর করে যে তুমি কোন জিনিসটিকে আকর্ষণীয় মনে করছ।
কারণ তুমি প্রায় সব কিছুর জন্য প্রোগ্রামিংকে ব্যবহার করতে পারো।
প্রোগ্রাম এর মাধ্যমে রোবটকে নিয়ন্ত্রণ করে রোগীর যত্ন নেয়া যায়,
এবং আমার প্রিয় রোবট হল সেটা যেটা মঙ্গল গ্রহে ঘোরাফেরা করে
এবং পানির সন্ধান করে।
প্রোগ্রাম স্বচালিত গাড়িকে রাস্তার কোন মোড়ে ঘুরতে হবে সেটা জানায়--
যা অত্যন্ত গুরুত্বপূর্ণ!
প্রোগ্রাম বিপুল পরিমাণ চিকিৎসা বিষয়ক তথ্য প্রক্রিয়াকরণের মাধ্যমে ডাক্তারকে রোগ নিরাময় করতে সাহায্য করে।
প্রোগ্রাম খুব মজার খেলাও হতে পারে, ডুডল জাম্প, এংরি বার্ডস, মাইনক্রাফট এর মত।
প্রোগ্রাম এর মাধ্যমে পিক্সার
তাদের চমৎকার সব ত্রিমাত্রিক অ্যানিমেশন চলচ্চিত্র বানাতে পারছে,
এবং হ্যারি পটার এর মত চলচ্চিত্রে আকর্ষণীয় কিছু মাত্রা যোগ করতে পারছে।
তোমার প্রিয় চলচ্চিত্র কি?
সেই চলচ্চিত্রটি তৈরি করতে অবশ্যই কম্পিউটার এর অবদান রয়েছে।
প্রোগ্রাম প্রয়োজন হয় বিভিন্ন ওয়েবসাইট ও অ্যাপস বানাতে,
যেগুলো তুমি প্রতিদিন সবসময় ব্যবহার কর,
যেমন গুগল ম্যাপ, উইকিপিডিয়া, এবং ইউটিউব,
এবং অবশ্যই, তুমি এখন যেখানে আছো, খান একাডেমি।
এখানে, খান একাডেমিতে, তুমি শিখতে পারবে কিভাবে জাভাস্ক্রিপ্ট প্রোগ্রাম লিখতে হয়
যার মাধ্যমে তুমি অঙ্কন, অ্যানিমেশন, এবং গেম তৈরি করতে পারবে।
এবং এটি একটি দুর্দান্ত সূচনা,
এভাবেই তুমি যা চিন্তা করবে তাই তৈরি করতে পারবে।
আমি জানি, এটা বুঝাটা একটু কঠিন যে কিভাবে একটি অঙ্কনের প্রোগ্রাম
রোবটের প্রোগ্রাম বা রোগ নিরাময়ের প্রোগ্রামের সাথে সম্পর্কিত।
কিন্তু, বিশ্বাস কর আর নাই কর, একই মৌলিক ধারনার উপর ভিত্তি করে
বিশ্বের সব প্রোগ্রামার প্রোগ্রাম তৈরি করে থাকে।
তুমি যদি একবার জাভাস্ক্রিপ্ট প্রোগ্রাম শিখতে পার,
তাহলে অন্যান্য প্রোগ্রামিং ভাষাগুলো অনেক সহজে শিখতে পারবে।
এখন শুধু তোমার চালিয়ে যেতে হবে!
## আগামী ও গ্রামীণফোন এর সহযোগিতায় অনূদিত ##